NV กำไรปี 64 วูบ 90% หลังรายได้ลด-ค่าใช้จ่ายเพิ่ม 
NV กำไรปี 64 วูบ 90% เหลือ 80.35 ลบ. จากปีก่อนกำไร 780.81 ลบ. หลังรายได้ลด-ค่าใช้จ่ายเพิ่ม 
NV กำไรปี 64 วูบ 90% เหลือ 80.35 ลบ. จากปีก่อนกำไร 780.81 ลบ. หลังรายได้ลด-ค่าใช้จ่ายเพิ่ม 
22 ก.พ. 2565

บริษัท โนวา ออร์แกนิค จำกัด (มหาชน) หรือ NV รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 กำไรลดลง เนื่องจากบริษัทมีรายได้จากการขายรวม 1,236.66 ล้านบาท ลดลงจำนวน 1,224.31 ล้านบาทหรือคิดเป็นร้อยละ 49.75 เมื่อเทียบกับปีก่อน จากการลดลงอย่างมากของรายได้จากการขายสินค้าประเภทถั่งเช่าภายใต้เครื่องหมายการค้าลีฟเนส “LIVNEST” ตั้งแต่ช่วงเดือนกุมภาพันธ์ 2564 เป็นต้นมา
ทั้งนี้มีสาเหตุหลักจากผลกระทบจากการเผยแพร่ข้อมูลกระแสสังคมเชิงลบของผลิตภัณฑ์เสริมอาหาร ข่าวคดีความเกี่ยวกับการโฆษณาคุณประโยชน์ คุณภาพหรือสรรพคุณโดยไม่สมควรและไม่ได้รับอนุญาตของสินค้ากลุ่มสารสกัดจากถั่งเช่าภายใต้เครื่องหมายการลีฟเนส (LIVNEST) ส่งผลให้บริษัทต้องชะลอการเผยแพร่สื่อโฆษณาที่ได้มีการวางแผนการขายและทำการตลาดไว้ ซึ่งทำให้ยอดการสั่งซื้อสินค้ามีปริมาณการสั่งซื้อที่ลดลง
รวมทั้งมีค่าใช้จ่ายในการขาย 2564 เท่ากับ 829.61 ล้านบาท เพิ่มขึ้น 230.29 ล้านบาท หรือคิดเป็นอัตราการเพิ่มขึ้นร้อยละ 27.76 โดยสาเหตุหลักเกิดจากการเพิ่มขึ้นของค่าใช้จ่ายในการโฆษณาและค่าส่งเสริมการขาย ที่ประกอบไปด้วยค่าเช่าเวลาออกอากาศรายการโทรทัศน์ ค่าจ้างผลิตสื่อโฆษณา ค่าจ้างดารานักแสดง และค่าใช้จ่ายส่งเสริมการขาย เนื่องจากบริษัทเน้นการจำหน่ายสินค้าผ่านช่องทางการจำหน่ายผ่านทางโทรศัพท์ (Telesales) ของตนเองมากขึ้น